Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 405

11. évfolyam Célok és feladatok A tizenegyedik évfolyam megkezdésekor már minden tanuló harmadik éve tanulja a második idegen nyelvet. Megértik a tanár kéréseit, óravezetését, ismerősek a feladattípusok, órai tevékenységek, motiváltak, bíznak magukban, és egyes stratégiákat már használnak. Órai munkájukban egyre változatosabban kommunikálnak, a játékokon kívül megjelennek a valós nyelvi kommunikációs feladatok. Az osztálytermen kívül is próbálkoznak az idegen nyelvi kommunikációval. Fejlesztési feladatok A tanuló képes beszélgetést kezdeményezni és fenntartani, interakcióban sikerrel részt venni. Képes a tanárral és társaival a célnyelven együttműködni a nyelvórai feladatok megoldásában. Fejlődnek nyelvtanulási stratégiái. Idegen nyelven kommunikálni kezd a tanórán kívül is. Az iskolán kívüli idegen nyelvi hatásokat (tévéműsorok, újságok stb.) is megpróbálja hasznosítani önálló haladása érdekében. Élvezi, ha megérti az autentikus hallott szövegeket vagy szövegtöredéket bármely élethelyzetben. Tematikai egység

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes